CELEX: C2006/121/27
Language: sk
Date: 2006-05-20 00:00:00
Title: Vec T-99/06: Žaloba podaná  30. marca 2006  – Phildar/ÚHVT

20.5.2006   
            
            
               SK
            
            
               Úradný vestník Európskej únie
            
            
               C 121/15
            
         Žaloba podaná 30. marca 2006 – Phildar/ÚHVT
   (Vec T-99/06)
   (2006/C 121/27)
   Jazyk žaloby: angličtina
   Účastníci konania
   
      Žalobca: Phildar SA (Roubaix, Francúzsko) (v zastúpení: E. Baud, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Comercial Jacinto Parera SA (Barcelona, Španielsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 16. januára 2006 vo veci R 245/2004-2,
            
         
               —
            
            
               subsidiárne, a to len ak by Súd prvého stupňa nezrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 16. januára 2006 vo veci R 245/2004-2, vrátiť vec Úradu pre harmonizáciu vnútorného trhu (ochranné známky a vzory) na preskúmanie námietky proti prihláške ochrannej známky Spoločenstva „FILDOR“831 384 najmä na základe staršej francúzskej slovnej ochrannej známky „FILDOR“ č. 744 927, ktorej majiteľom je žalobca,
            
         
               —
            
            
               zaviazať žalovaného, prípadne ďalšieho účastníka konania na náhradu trov konania.
            
         Žalobné dôvody a hlavné tvrdenia
   Prihlasovateľ ochrannej známky Spoločenstva: Comercial Jacinto Parera SA
   
      Prihlasovaná ochranná známka Spoločenstva: slovná ochranná známka „FILDOR“ pre výrobky tried 22, 23, 24, 25 a 26 – prihláška č. 831 384
   Majiteľ ochrannej známky alebo označenia, ktoré je základom námietky: žalobca
   
      Ochranná známka alebo označenie, ktoré je základom námietky: národné a medzinárodné obrazové a slovné ochranné známky „FILDOR“ a „PHILDAR“ pre výrobky tried 22, 23, 24, 25 a 26
   Rozhodnutie námietkového oddelenia: zamietnutie prihlášky
   
      Rozhodnutie odvolacieho senátu: zrušenie rozhodnutia námietkového oddelenia
   
      Dôvody žaloby: Porušenie článku 8 ods. 1 písm. b), článku 62 a článku 73 nariadenia Rady č. 40/94, pretože známky sú vizuálne a foneticky podobné, pretože žalobca sa nemal možnosť vyjadriť k posúdeniu spôsobov odbytu predmetných výrobkov, a pretože odvolací senát zamietol námietku na základe staršej národnej obrazovej ochrannej známky „PHILDAR“ bez toho aby skúmal staršiu národnú obrazovú ochrannú známku „FILDOR“.